
Morten Messerschmidt (ECR)
Om:	Sagsbehandlings- og voteringsvejledning for ECHR
I det danske juridiske fagtidsskrift Juristen nr. 3, 2017 omtales den vejledning, der gælder for dommerne ved Den Europæiske Menneskerettighedsdomstol (ECHR) for såvel sagsbehandling som voteringsform. Vejledningen beskrives imidlertid som "ikke offentlig tilgængelig" (side 88-89). I forbindelse med de løbende drøftelser om EU’s optagelse i Den Europæiske Menneskerettighedskonvention og den hertil knyttede domstol må Udvalget om Konstitutionelle Anliggender (AFCO) som Europa-Parlamentets relevante udvalg have berettiget adkomst til at gøre sig bekendt med disse forretningsgange. 
Er Kommissionen bekendt med eksistensen af den omtalte vejledning, og har Kommissionen modtaget et eksemplar fra ECHR?
Vil Kommissionen i givet fald oversende vejledningen til AFCO til støtte for udvalgets arbejde med denne proces?

